5.8.2022
SL
Uradni list Evropske unije
C 298/33
PRILOGA 2
Primer nevarnosti za zdravje in okolje ter načinov izpostavljenosti V tej prilogi so navedeni primeri pogostih nevarnosti in nevarnih dogodkov, načinov izpostavljenosti in receptorjev, ki so lahko prisotni v sistemu za ponovno uporabo vode pri namakanju v kmetijstvu.
Vsebuje tudi kontrolni seznam za vrednotenje uporabe direktiv in uredb, navedenih v Uredbi, za specifičen sistem ponovne uporabe vode.
Ti elementi so izbrani iz ustreznih direktiv in uredb EU ter objavljenih standardov in smernic (tj. ISO 20426 (2018) (1), ISO 16075-1 (2020) (2), Smernice SZO(2006) (3), Priročnik SZO za načrtovanje varne sanitarne ureditve (2016) (4), avstralske smernice (2006) (5)).
Cilj je predlagati primere kot pomoč pri ugotavljanju teh elementov, ki so potrebni za pripravo ocene tveganja.
Tu sporočeni elementi so zgolj primeri: njihova pravilna ugotovitev in ocena mora temeljiti na specifičnem sistemu ponovne uporabe vode.
Direktive in uredbe, navedene v točki 5 Priloge II k Uredbi Preglednica 2.1 Direktive in uredbe, navedene v točki 5 Priloge II in vrednotenje njihove uporabe za sistem za ponovno uporabo vode
Direktiva/uredba
Zahteve na podlagi točke 5 Priloge II
Uporaba
DIREKTIVA O NITRATIH (91/676/EGS) o varstvu voda pred onesnaževanjem z nitrati iz kmetijskih virov.
Zmanjšanje in preprečevanje onesnaževanja vode z nitrati.
Če so z oceno tveganja ugotovljene morebitne površinske ali podzemne vode, regulirane na podlagi te direktive (npr. opredeljene kot območja, ranljiva za onesnaževanje z nitrati) in bi lahko bile izpostavljene zaradi ponovne uporabe predelane vode za namakanje v kmetijstvu (npr. prek odtekanja oziroma infiltracije).
DIREKTIVA O PITNI VODI (2020/2184) o kakovosti vode, namenjene za prehrano ljudi.
Izpolnitev zahtev za vodovarstvena območja, tj. zavarovana območja pitne vode.
Če so z oceno tveganja ugotovljene površinske ali podzemne vode, ki so uvrščene med zavarovana območja pitne vode in bi lahko bile izpostavljene zaradi uporabe predelane vode za namakanje v kmetijstvu (npr. prek odtekanja oziroma infiltracije).
OKVIRNA DIREKTIVA O VODAH (2000/60/ES) o določitvi okvira za ukrepe Skupnosti na področju vodne politike.
Da se dosežejo okoljski cilji za površinsko vodo in podzemno vodo ter okoljski standardi kakovosti za onesnaževala, ki zadevajo nacionalno raven (posebna onesnaževala povodij), za površinsko vodo.
Če so z oceno tveganja ugotovljena morebitna tveganja za površinsko vodo in podzemno vodo (npr. prek odtekanja oziroma infiltracije), za katero je bilo ugotovljeno kemijsko stanje (dobro kemijsko stanje površinske vode in dobro kemijsko stanje podzemne vode).
DIREKTIVA O PODZEMNI VODI (2006/118/ES) o varstvu podzemne vode pred onesnaževanjem in poslabšanjem
Preprečitev onesnaženja podzemne vode.
Če so z oceno tveganja ugotovljeni viri podzemne vode, regulirani na podlagi te direktive, ki bi lahko bili izpostavljeni zaradi uporabe predelane vode za namakanje v kmetijstvu.
(1) ISO 20426:2018: Guidelines for health risk assessment and management for non-potable water reuse (Smernice za ocenjevanje in obvladovanje tveganja za zdravje, povezanega s ponovno uporabo vode, ki ni namenjena pitju).
(2) ISO 16075-1, 2020: Guidelines for treated wastewater use for irrigation projects.
Part 1: the basis of a reuse project for irrigation (Smernice za uporabo očiščene odpadne vode za namakanje.
Del 1: podlaga za projekt ponovne uporabe vode za namakanje).
(3) SZO, 2006: WHO guidelines on the safe use of wastewater, excreta and greywater – Vol II: Wastewater in agriculture (Smernice SZO za varno uporabo odpadne vode, iztrebkov in sive vode – zvezek II: odpadna voda v kmetijstvu).
(4) SZO, 2016: Sanitation safety planning: manual for safe use and disposal of wastewater, greywater and excreta (Načrtovanje varne sanitarne ureditve: priročnik za varno uporabo in odstranjevanje odpadne vode, sive vode in iztrebkov).
(5) NRMMC–EPHC–AHMC, 2006: Australian guidelines for water recycling: managing health and environmental risks (phase 1) (Avstralske smernice za recikliranje vode: obvladovanje tveganj za zdravje in okolje (1. faza)), Nacionalna strategija za upravljanje kakovosti vode.